b'\n_START_ARTICLE_\nRocket Mania!\n_START_SECTION_\nJocul\n_START_PARAGRAPH_\n\xc3\x8en Rocket Mania, punctele se c\xc3\xa2\xc8\x99tig\xc4\x83 lans\xc3\xa2nd c\xc3\xa2t mai multe \xc8\x99i c\xc3\xa2t mai repede artificii. Acestea se lanseaz\xc4\x83 cu ajutorul segmentelor de fitil care trebuie rotite pentru a forma o cale \xc3\xaenchis\xc4\x83 prin care sursa de foc din st\xc3\xa2nga s\xc4\x83 ajung\xc4\x83 la rachetele din dreapta. Odat\xc4\x83 conectate, racheta se lanseaz\xc4\x83, acord\xc3\xa2nd punte. Puncte bonus pot fi ob\xc8\x9binute lans\xc3\xa2nd mai multe rachete deodat\xc4\x83, lucru posibil atunci c\xc3\xa2nd se folosesc segmente de fitil cu trei sau patru ie\xc8\x99iri, care \xc3\xaempart focul la mai multe rachete. Odat\xc4\x83 lansate, segmentele de fitil sunt \xc3\xaenlocuite cu altele noi. Unii juc\xc4\x83tori prefer\xc4\x83 s\xc4\x83 constituie acest drum invers, de la rachete la foc, pentru a cupla mai multe rachete.\n_START_SECTION_\nMonede \xc8\x99i altele\n_START_PARAGRAPH_\nJocul ofer\xc4\x83 diferite bonusuri care apar aleatoriu pe diferite segmente. Acestea sunt: pietre pre\xc8\x9bioase, care ofer\xc4\x83 puncte bonus, bombe (care explodeaz\xc4\x83 distrug\xc3\xa2nd segmentele de fitil), \xc8\x99i ceasuri, care \xc3\xaengea\xc8\x9b\xc4\x83 timpul r\xc4\x83mas. Se ob\xc8\x9bin arz\xc3\xa2nd acele segmente de fitil. Monedele se ob\xc8\x9bin la fel, iar dup\xc4\x83 fiecare nivel, acestea sunt folosite la cre\xc8\x99terea nivelului rachetelor. Nivelul maxim este 10, dup\xc4\x83 acesta monedele valor\xc3\xa2nd puncte.\n_START_SECTION_\nModuri de joc\n_START_PARAGRAPH_\nPe l\xc3\xa2ng\xc4\x83 modul de joc clasic, \xc3\xaent\xc3\xa2lnim unul arcade \xc8\x99i unul de strategie. \xc3\x8en cel arcade, nu exist\xc4\x83 o limit\xc4\x83 de timp, dar segmentele de fitil cad \xc3\xaencontinu din partea de suh a ecranului. Odat\xc4\x83 umplut tot spa\xc8\x9biul, jocul se termin\xc4\x83. \xc3\x8en modul strategie juc\xc4\x83torul are un num\xc4\x83r limitat de chibrituri; jocul se termin\xc4\x83 c\xc3\xa2nd toate sunt folosite. Se pot ob\xc8\x9bine altele noi dac\xc4\x83 sunt lansate trei sau mai multe rachete.\n_START_SECTION_\nDisponibilitate \xc8\x99i recenzii\n_START_PARAGRAPH_\nVarianta online a jocului este disponibil\xc4\x83 gratuit pe site-ul MSN Games \xc8\x99i varia\xc8\x9bii ale acestuia, dar este limitat \xc3\xaen ceea ce prive\xc8\x99te num\xc4\x83rul de niveluri. Varianta destinat\xc4\x83 Windowsului, Rocket Mania Deluxe, este disponibil\xc4\x83 gratuit timp de jum\xc4\x83tate de or\xc4\x83, versiunea \xc3\xaentreag\xc4\x83 fiind deblocat\xc4\x83 dup\xc4\x83 cump\xc4\x83rarea jocului. Au mai fost f\xc4\x83cute edi\xc8\x9bii pentru Palm OS \xc8\x99i Pocket PC._NEWLINE_GameZone a a cordat variantei pentru Windows nota 9,2 (din 10) \xc8\x99i a acordat titlul de \xe2\x80\x9eAlegerea editorilor\xe2\x80\x9d, ajung\xc3\xa2nd la concluzia c\xc4\x83 este u\xc8\x99or, care creeaz\xc4\x83 dependen\xc8\x9b\xc4\x83. Spre deosebire de recenzorii de la GameZone caare au apreciat modul gradat de cre\xc8\x99tere a dificult\xc4\x83\xc8\x9bii, GameSpot a afirmat c\xc4\x83 jocul era prea simplu p\xc3\xa2n\xc4\x83 la ultimele niveluri. De aceea, GameSpot a acordat doar 6,7 (din 10), sco\xc8\x9b\xc3\xa2nd totu\xc8\x99i \xc3\xaen eviden\xc8\x9b\xc4\x83 \xc8\x99i alte aspecte pozitive cum ar fi controlul u\xc8\x99or \xc8\x99i varietatea de moduri..'